মাইক্রোসফট কর্পোরেশন
মাইক্রোসফট কর্পোরেশন () যুক্তরাষ্ট্র ভিত্তিক একটি কম্পিউটার প্রযুক্তি প্রতিষ্ঠান। এটি বিভিন্ন কম্পিউটার ডিভাইসের জন্য সফটওয়্যার তৈরি, লাইসেন্স দেওয়া এবং পৃষ্টপোষকতা করে থাকে। এটির সদর দপ্তর যুক্তরাষ্ট্রের ওয়াশিংটন অঙ্গরাজ্যের রেডমন্ড শহরে অবস্থিত। এদের সবচেয়ে জনপ্রিয় সফটওয়্যারগুলো হল মাইক্রোসফট উইন্ডোজ অপারেটিং সিস্টেম এবং মাইক্রোসফট অফিস। ১৯৭৫ সালের ৪ এপ্রিল মাইক্রোসফট প্রতিষ্ঠিত হয়।
আউটলুক.কম
আউটলুক.কম মাইক্রোসফটের একটি মুক্ত ওয়েবমেইল সেবা। এটি পুরনো মেইল সেবাগুলোর একটি। ১৯৯৬ সালে সাবীর ভাটিয়া এবং জ্যাক স্মিথ মাউন্টেইন ভিউ, ক্যালিফোর্নিয়াতে "হটমেইল" নামে একটি ওয়েবমেইল চালু করেন। মাইক্রোসফট ১৯৯৭ সালে প্রায় ৪০ কোটি ডলারে এটি অধিগ্রহণ করে এবং "হটমেইল" নামে চালু করে। পরে উইন্ডোজ লাইভের অংশ হিসাবে "উইন্ডোজ লাইভ হটমেইল" নামে চালু করা হয়। এর সর্বশেষ সংস্করণ ছাড়া হয় ২০১১ সালে। ২০১১ সালের হিসাব অনুযায়ী, মাসিক ব্যবহারকারী ৩৬ কোটি। এটি ৩৬টি ভাষায় পাওয়া যায়। ২০১৩ সালে "হটমেইল"কে আউটলুক.কম দ্বারা প্রতিস্থাপিত করা হয়।